《次韵元煇中秋雨》
元代·方回

良辰合与一樽酬，有酒无朋也自愁。
万事只堪花老眼，一年又过雨中秋。
鸣砧处处凄邻巷，击檄相望起戍楼。
更着乱蛩环独榻，平生天地付神游。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。